NORAKSTS

|  |  |
| --- | --- |
| 23.09.2021. | Nr.14/15 |

###### JELGAVAS VALSTSPILSĒTAS PAŠVALDĪBAS IESTĀDES “JELGAVAS PILSĒTAS BIBLIOTĒKA” NOSAUKUMA MAIŅA UN GROZĪJUMI JELGAVAS PILSĒTAS DOMES 2020.GADA 30.APRĪĻA LĒMUMĀ NR.7/3 “JELGAVAS PILSĒTAS PAŠVALDĪBAS IESTĀDES „JELGAVAS PILSĒTAS BIBLIOTĒKA” NOLIKUMA APSTIPRINĀŠANA”

(Ziņo: I.Škutāne)

**Atklāti balsojot: PAR – 14** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, A.Pagors, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma „Par pašvaldībām” 21.panta pirmās daļas 8.punktu, Administratīvo teritoriju un apdzīvoto vietu likuma 8.panta otro un trešo daļu un sakarā ar Jelgavas valstspilsētas pašvaldības iestādes “Jelgavas pilsētas bibliotēka” direktores L.Zariņas 2021.gada 2.septembra iesniegumu ar lūgumu par iestādes nosaukuma maiņu un, ievērojot Valsts valodas centra 2021.gada 19.augusta vēstulē Nr. 1-4.2/158 norādīto,

**JELGAVAS VALSTSPILSĒTAS DOME NOLEMJ:**

1. Mainīt Jelgavas valstspilsētas pašvaldības iestādes “Jelgavas pilsētas bibliotēka” nosaukumu uz Jelgavas valstspilsētas pašvaldības iestādes “Jelgavas Pilsētas bibliotēka” nosaukumu.
2. Izdarīt Jelgavas pilsētas domes 2020.gada 30.aprīļa lēmumā Nr.7/3 “Jelgavas pilsētas pašvaldības iestādes “Jelgavas pilsētas bibliotēka” nolikuma apstiprināšana” (turpmāk – Lēmums) un tā pielikumā šādus grozījumus:
   1. Aizstāt Lēmuma pielikuma nosaukumā un 1.apakšpunktā vārdus “Jelgavas pilsētas bibliotēka” ar vārdiem “Jelgavas Pilsētas bibliotēka”.
   2. Aizstāt Lēmumā un tā pielikumā visā tekstā vārdu “pilsēta” (attiecīgā locījumā) ar vārdu “valstspilsēta” (attiecīgā locījumā).
   3. Aizstāt Lēmuma pielikuma 6.punktā vārdus “Jelgavas pilsētas pašvaldības nolikumu” ar vārdiem “Jelgavas valstspilsētas pašvaldības saistošajiem noteikumiem”.
   4. Svītrot Lēmuma pielikuma 10.3.1., 10.3.2.apakšpunktā vārdus “Ozolnieku novada”.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 23.septembrī